CELEX: 62018CN0378
Language: hr
Date: 2018-06-08 00:00:00
Title: Predmet C-378/18: Zahtjev za prethodnu odluku koji je 8. lipnja 2018. uputio Bundesverwaltungsgericht (Njemačka) – Landwirtschaftskammer Niedersachsen protiv Reinharda Westphala

27.8.2018   
            
            
               HR
            
            
               Službeni list Europske unije
            
            
               C 301/14
            
         
      Zahtjev za prethodnu odluku koji je 8. lipnja 2018. uputio Bundesverwaltungsgericht (Njemačka) – Landwirtschaftskammer Niedersachsen protiv Reinharda Westphala
      (Predmet C-378/18)
      (2018/C 301/19)
      Jezik postupka: njemački
      
         Sud koji je uputio zahtjev
      
      Bundesverwaltungsgericht
      
         Stranke glavnog postupka
      
      
         Tuženik, žalitelj i podnositelj revizije: Landwirtschaftskammer Niedersachsen
      
         Tužitelj i druga stranka u žalbenom i revizijskom postupku: Reinhard Westphal
      
         Prethodna pitanja
      
      
                  1.
               
               
                  Počinje li rok zastare iz članka 49. stavka 6. Uredbe (EZ) br. 2419/2001 (1), teći od dana isplate potpore ili se na njegov početak primjenjuje članak 3. stavak 1., drugi podstavak, prva rečenica Uredbe (EZ, Euratom) br. 2988/95 (2)?
               
            
                  2.
               
               
                  Predstavljaju li pravila o zastari iz članka 49. stavka 6. Uredbe (EZ) br. 2419/2001 ili iz članka 3. stavka 1. Uredbe (EZ, Euratom) br. 2988/95 odredbe o upravnim kaznama u smislu članka 2. stavka 2. druge rečenice Uredbe (EZ, Euratom) br. 2988/95?
               
            
                  3.
               
               
                  Može li se članak 52a. Uredbe (EZ) br. 2419/2001, koji se odnosi na retroaktivno djelovanje pravila o zastari članka 49. stavka 5. Uredbe (EZ) br. 2419/2001, analogijom primijeniti i na članak 49. stavak 6. Uredbe (EZ) br. 2419/2001?
                  Ako se primjenjuje članak 3. stavak 1., drugi podstavak, prva rečenica Uredbe (EZ, Euratom) br. 2988/95, nije potrebno odgovoriti na ostala pitanja; ako se ne primjenjuje, a odgovor na drugo pitanje je potvrdan, onda nije potrebno odgovoriti na treće pitanje.
               
            
         (1)  Uredba Komisije (EZ) br. 2419/2001 od 11. prosinca 2001. o utvrđivanju detaljnih pravila za primjenu integriranog administrativnog i kontrolnog sustava za određene programe potpora Zajednice, utvrđene Uredbom Vijeća (EEZ) br. 3508/92 (SL 2001., L 327, str. 11.)
      
         (2)  Uredba Vijeća (EZ, Euroatom) br. 2988/95 od 18. prosinca 1995. o zaštiti financijskih interesa Europskih zajednica (SL 1995., L 312, str. 1.) (SL, posebno izdanje na hrvatskom jeziku poglavlje 1., svezak 7., str. 5.)